Aalborg Stiftstidende, 1837-12-27
Det var den 17de December om Morgenen, at de 3 forviste Professorer tiltraadte deres Reise over Witzenhausen, hvor de indtraf ved Middagstid, ledsagede af endeel Andre af Universitetets Professorer. Natten tilforn havde idet mindste 100 Studenter indfundet sig i den lille Stad, hvor en af dem modtog Professorerne med en Tale, imedens de samtlige tilstedeværende Studerende dannede et Spalier udenfor Porten. Hestene bleve derpaa fraspændte og de Reisendes Vogn af Studenterne trukken til Værtshuset, hvorfra de, efter Middagsmaaltidet, fortsatte Reisen videre. Den 15de havde Studenterne, i Göttingen selv, forenet sig om en Adresse, i hvilken de bevidnede deres bortreisende Lærere deres Kjærlighed, og Deeltagelse. Da der den Aften aldeles ikke var nogen Rolighedsforstyrrelse eller Uorden synlig, var man saameget mere forundret over de strænge Forholdsregler, man blev var rundt omkring sig. Gaderne afpatrouilleredes idelig af Dragonerne og Staden befandt sig i formelig Beleringstilstand, Ridestalden var omdannet til en Caserne for Curasserer, som holdt opsadlede Nat og Dag. Den store Caserne foran Staden var fuld af Tropper, i hele Omegnen var givet Ordre til at indkalde de Permitterede og, saa hurtigt som muligt, at sende en Forstærkning af 250 Mand. En Oberstlieutenant Wüncken, Chef for alle Landdragonerne i Kongeriget, var indtruffen fra Hannover, med Fuldmagt til at gjøre Brug af Tropperne af alle Vaabenarter i Fyrstendom merne Göttingen og Grubenhagen, om han fandt det fornødent. Fra Witzenhausen vendte Studenterne den 18de i største Ro tilbage til Gottingen og de strænge militaire Forholdsregler syntes noget i Aftagende. For at forhindre Følgeskabet, var det, som man erfarer, under 20 Dalers Straf, forbudet alle Udleiere af Vogne og Heste at udleie Befordringer, ved denne Leilighed; imidlertid var hele Staden paa Afreisens Dag øde og tom, thi man havde vidst at betjene sig af Apostlernes Befordring og taget Natten til Hjælp. Fra Witzenhausen ledsagedes Professorerne af omtrent 80 Studenter til Cassel, men her var enhver Art af Opsigt, med Modtagelse og desl., forbudet. De ledsagende Studenter erholdt Ordre af forlade Cassel inden 2 Timer, en lignende befaling erholdt Professorerne Dahlmann og Gervinus, men disse tilstededes det dog omsider at forblive i Cassel til næste Morgen. Dahlmann, som denne Forholdsregel kom noget uventet, forandrede sin Reiseplan og gik til Leipzig. Mange Studenter, ere allerede afreiste fra Gottingen, i Særdeleshed de Fremmede, og d. 18de sluttedes næsten alle Forelæsninger for iaar, J en Skrivelse fra Hannover af 12te December berettes, at der i Residentsstaden, to Trediedeel af de kongelige Tjenere" (tidligere kaldede "Statsembedsmænd, have aflagt Hyldingseeden paany, men endeel af Embedsmændene holder endnu stedse Hyldingsreverserne tilbage og, af dem, der allerede have hyldet, paastaae de Fleste, at det er skeet med Reservation, med Hensyn til den paa Statsgrundloven tidligere aflagte Eed. Med eet Ord, den Stemning, som først udtaltes af de 7 Professorer i Göttingen, og den Gjenklang, som dette Skridt har fundet i hele Tyskland, har saaledes sat Mod i de tidligere Tvivlsomme og Ubestemte, at det med temmelig Vished lader sig forudsee, at heller ikke Residentsen vil vælge Deputerede til Stænderforsamlingen efter Grundloven af 1819. Stadstribunalet, hvis Bestemmelse, i Forening med Magistraten at nedlægge Protest mod Patentet af 1ste November, hidtil strandede paa Stadsdirecteurens Baumanns Modstand (han har i flere Aar været Præsident i det andet Kammer), er nu trængt igjennem med sine Anskuelser og baade Magistraten og Borgerrepræsentanterne i Staden Hannover ere nu i Færd med at udkaste en Adresse, liig den fra Osnabrück. Naar man betænker, at dette skeer i Residentsstaden, hvis Velstand næsten ene og alene er afhængig af Hoffet og hvis Udsigter til et i større Velvære ved Hoffets forøgede Glands, under de forandrede Forhold, maae tiltage, saa kan denne Begivenhed ikke andet end forekomme betydende. Omendskjøndt Overappellationsretten i Celle aldeles nærer den Anskuelse, at Stats i grundloven af 1833 endnu stedse maae ansees for at være retlig bestaaende, saa har den dog endnu ikke udtalt denne Anskuelse offentlig og for hele Landet, men det er en almindelig Forventning og Frygt i Residentsstaden selv, at dette vil skee med det allerførste.